## Pravilnik o tehničkim uvjetima i uvjetima uporabe radijskih postaja, koje rade u frekvencijskom području namijenjenom građanima (CB)

### NN 66/1996 (2.8.1996.), Pravilnik o tehničkim uvjetima i uvjetima uporabe radijskih postaja, koje rade u frekvencijskom području namijenjenom građanima (CB)

# MINISTARSTVO POMORSTVA, PROMETA I VEZA

Na temelju članka 4. stavak (5) Zakona o telekomunikacijama ("Narodne
novine" br. 53/94), ministar pomorstva, prometa i veza, donosi

## **PRAVILNIK**

### **O TEHNIČKIM UVJETIMA I UVJETIMA UPORABE RADIJSKIH POSTAJA, KOJE RADE U FREKVENCIJSKOM PODRUČJU NAMIJENJEMOM GRAĐANIMA (CB)**

SADRŽAJ PRAVILNIKA

Članak 1.

Ovim se pravilnikom utvrđuju tehnički uvjeti i uvjeti uporabe radijskih
postaja (CB - Citizens' Band), koje rade u frekvencijskom području namijenjenom
građanima.

POJMOVI

Članak 2.

*1. Bazna postaja:*

Radijska postaja, koja je opremljena s antenskom utičnicom za uporabu
s vanjskom antenom i koja u pravilu radi na nepokretnoj lokaciji.

*2. CB:*

Područje frekvencija, koje je namijenjeno građanima za njihovu uporabu
(Citizens' Band).

*3. CEPT PR 27:*

Radijska postaja s kutnom modulacijom, koja radi u frekvencijskom području
namijenjenom građanima (CB).

*4. Kutna modulacija (fazna, frekvencijska):*

Kutna modulacija s isticanjem tonske karakteristike odašiljača i potiskivanjem
tonske karakteristike prijamnika.

*5. Modulacija s dva bočna pojasa (DSB-Double Side Band):*

Amplitudna modulacija s dva bočna pojasa (A3E).

*6. Modulacija s jednim bočnim pojasom (SSB-Single Side Band):*

Amplitudna modulacija s jednim bočnim pojasom s potisnutim nositeljem
(J3E) pri čemu se može upotrijebiti gornji bočni pojas ili donji bočni
pojas.

*7. Pokretna postaja:*

Radijska postaja, koja je opremljena s antenskom utičnicom ili ugrađenom
antenom i koja se normalno upotrebljava u vozilu ili kao prenosiva postaja.

*8. Prenosiva postaja:*

Radijska postaja opremljena s antenskom utičnicom, ugrađenom antenom
ili s oboje i koja se normalno upotrebljava kao samostalna postaja, te
je osoba može nositi ili je držati u ruci.

*9. Radiofrekvencijska (RF) snaga odašiljača:*

Snaga odašiljača, koja se privodi umjetnoj anteni za vrijeme jednog
radiofrekvencijskog titraja, ili u slučaju radijske postaje s ugrađenom
antenom, efektivna izračena snaga u smjeru najveće jakosti polja pod određenim
uvjetima mjerenja.

*10. Ugrađena antena:*

Antena, koja je napravljena u spoju s radijskom postajom bez uporabe
vanjske priključnice i smatra se kao dio radijske postaje. Ugrađena antena
može se nalaziti unutar ili izvan radijske postaje.

OPĆA NAČELA

Članak 3.

(1) CB radijsku postaju može upotrebljavati samo fizička osoba uz unaprijed
pribavljenu dozvolu, koju izdaje Ministarstvo pomorstva, prometa i veza
(u daljnjem tekstu: Ministarstvo).

(2) CB radijska postaja može se upotrebljavati u skladu s uvjetima u
dozvoli na teritoriju Republike Hrvatske, te u drugim europskim zemljama
na temelju odgovarajućih odluka i preporuka CEPT-a.

(3) Svaka CB radijska postaja mora biti tipski odobrena i imati na sebi
odgovarajuću oznaku o tipskom odobrenju.

OSNOVNE TEHNI&EGRAVE;KE ZNA&EGRAVE;AJKE

Članak 4.

(1) Tehničke značajke CB radijskih postaja moraju se provjeravati pomoću
ispitnomjernih metoda, koje su usklađene s europskim normama: norma ETS
300 433 za CB radijske postaje, koje rade s amplitudnom modulacijom i norma
ETS 300 135 za CB radijske postaje PR 27, koje rade s kutnom (frekvencijskom,
faznom) modulacijom.

Tehničkim značajkama utvrđenim ovim pravilnikom se omogućava da ove
radijske postaje ne prave štetne smetnje radijskim postajama, koje rade
u drugim frekvencijskim područjima.

(2) CB radijske postaje bilo da rade s amplitudnom ili s kutnom modulacijom
(PR 27), služe jedino za govorne komunikacije. Maksimalno radno frekvencijsko
područje obuhvaća frekvencije od 26.960 MHz do 27.410 MHz osim frekvencija:
26.995 MHz, 27.045 MHz, 27.095 MHz, 27.145 MHz i 27.195 MHz, koje služe
za primjenu u industriji, znanosti i medicini (ISM):

*Tablica frekvencija nositelja i broja kanala*
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Središnja                   Redni broj                  Središnja
                        Redni broj
frekvencija               kanala                         frekvencija                      kanala**
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

26.965 MHz                    1                            27.215 MHz
                        21

26.975 MHz                    2                            27.225 MHz
                        22

26.985 MHz                    3                            27.235 MHz
23

27.005 MHz                    4                           27.245 MHz
                         24

27.015 MHz                   5                            27.255 MHz
                         25

27.025 MHz                   6                           27.265 MHz
                          26

27.035 MHz                   7                           27.275 MHz
                          27

27.055 MHz                   8                           27.285 MHz
                          28

27.065 MHz                   9                          27.295 MHz                            29

27.075 MHz                 10                          27.305 MHz
30

27.085 MHz                 11                          27.315 MHz                            31

27.105 MHz                 12                          27.325 MHz                            32

27.115 MHz                  13                         27.335 MHz                            33

27.125 MHz                 14                          27.345 MHz                            34

27.135 MHz                 15                          27.355 MHz                            35

27.155 MHz                  16                         27.365 MHz                            36

27.165 MHz                  17                         27.375 MHz                            37

27.175 MHz                 18                          27.385 MHz                            38

27.185 MHz                 19                          27.395 MHz                            39

27.205 MHz                 20                          27.405 MHz                            40

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razmak između svakog kanala iznosi 10 kHz.

(3) Odašiljanje i prijam moraju se odvijati na istom kanalu (jedna frekvencija,
simpleksni način rada).

OBAVLJANJE GOVORNE KOMUNIKACIJE

Članak 5.

(1) Uključivanje CB radijske postaje prigodom govorne komunikacije obavlja
se pritiskom na taster.

(2) Radijska postaja mora se upotrebljavati kao samostalna postaja bez
ikakve dodatne opreme.

GRANI&EGRAVE;NE VRIJEDNOSTI TEHNI&EGRAVE;KIH PARAMETARA
ODAŠILJA&EGRAVE;A

Članak 6.

(1) Radiofrekvencijska (RF) snaga radijske postaje mjerena na priključnici
i efektivna izračena snaga radijske postaje, koja ima ugrađenu antenu kada
radi s amplitudnom modulacijom, ne smije prijeći slijedeće granice:

- 1W (snaga nositelja) za radijsku postaju s amplitudnom modulacijom
s dva bočna pojasa;

- 4W vršne snage ovojnice (PEP - Peak Envelope Power) za radijsku postaju
s amplitudnom modulacijom s jednim bočnim pojasom.

(2) Snaga nositelja odašiljača i efektivna izračena snaga CB radijske
postaje s kutnom modulacijom (PR 27), koja ima ugrađenu antenu ne smiju
prijeći vrijednost od 4W.

(3) Svaka CB radijska postaja mora biti tako konstruirana da se izlazna
snaga ne može na lak način povećavati rukovanjem korisnika.

(4) Najveća dopuštena devijacija frekvencije nositelja iznosi ± 2 kHz.

(5) Maksimalna snaga u susjednom kanalu ne smije biti veća od 20 mW.

(6) Odstupanje frekvencije nositelja ne smije biti veće od 0.6 kHz.

TIPSKO ODOBRENJE I OZNA&EGRAVE;AVANJE

Članak 7.

(1) Potvrda (certifikat) za tipsko odobrenje CB radijske postaje izdaje
Ministarstvo na temelju ispitnih izvješća u skladu s europskim normama:
ETS 300 433 i ETS 300 135.

(2) Svaka CB radijska postaja mora imati propisanu oznaku.

POZIVNA OZNAKA

Članak 8.

(1) Svaka fizička osoba koja razgovara pomoću CB radijske postaje mora
se identificirati prikladnim znakom identifikacije.

(2) Za prenosive CB postaje kao znak identifikacije služi ime fizičke
osobe, koja obavlja razgovor.

(3) Za bazne i pokretne CB radijske postaje fizička osoba se prigodom
obavljanja razgovora identificira na način da izgovori svoje ime i adresu
stalnog prebivališta.

STUPANJE NA SNAGU

Članak 9.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/96-02/65
Urbroj: 530-07/96-3
Zagreb, 29. srpnja 1996.

Ministar
pomorstva, prometa i veza
**mr. Željko Lužavec,** v. r.

Pravilnik, NN 66/1996-1280